

**Revitalizácia vnútrobloku Za hradbami v Pezinku**

**Sprievodná správa**

**Dátum: jún 2019**

**A. Sprievodná správa**

**A1. Identifikačné údaje:**

Investor : Mesto Pezinok , Radničné námestie 7, 902 14 Pezinok  
 Názov stavby : Revitalizácia vnútrobloku Za hradbami v Pezinku  
 Miesto stavby : ul. Za hradbami 3, LV č. 4234, parc. č. 4319/37, 4319/38

Katastrálny úrad : Pezinok  
 Číslo parcely: 4319/37, 4319/38  
 Obecný úrad: Pezinok  
 Okres : Pezinok  
 Kraj : Bratislavský

Objednávateľ : Mesto Pezinok, Radničné námestie 7, 902 14 Pezinok

Projektant: Ing. arch Miroslav Kollár, Phd

Stupeň dokumentácie: štúdia pre ohlásenie stavebných úprav a udržiavacích prác

Charakter stavby: obnova

Spôsob výstavby: dodávateľsky

**A2. Prehľad východiskových podkladov:**

- fotodokumentácia

- katastrálna mapa

- pripomienky a požiadavky investora k prevádzke

- vizuálny prieskum

**A3. Zdôvodnenie potreby stavby a zhodnotenie súčasného stavu**

Ihrisko sa nachádza vo vnútrobloku na ul. Za hradbami v Pezinku.

Stav ihriska je už dlhodobo spoločensky neuspokojivý. Asfaltový kryt je značne rozrušený poveternostnými vplyvmi, lokálne je prerastený vegetáciou. Betónové múriky vymedzujúce ihrisko sú zvetrané miestami popraskané. Investor sa preto rozhodol pre revitalizáciu (obnovu) viacúčelového ihriska, čím sa vytvorí príjemné športovo - oddychové miesto pre rôzne generácie. Rodičia a starí rodičia sprevádzajúci deti si budú môcť tiež zašportovať. Deti získajú kladné vzory aktívneho trávenia voľného času.

Revitalizácia preto zahŕňa okrem výmeny a obnovy povrchov aj výmenu detských herných zostáv, doplnenie fitnes prvkov a workoutovej zostavy, tak aby ihrisko spĺňalo moderné štandardy a potreby obyvateľov všetkých vekových kategórii.

**A4. Členenie riešeného ihriska na zóny**

01 Multifunkčné ihrisko 426 m2

02 Spevnené plochy 376 m2

03 Workoutové ihrisko 90 m2

04 Fitness zóna 107 m2

05 Detské ihrisko 68 m2

06Terasa 36m2  
07 Pieskovisko 7 m2

08 Terasa 11 m2

09 Detské ihrisko 104 m2

**Spolu 1225 m2**

Drobná architektúra

10 Pergola

**A5. Situovanie objektu a širšie vzťahy**

Riešené ihrisko sa nachádza vo vnútrobloku sídliska Za hradbami, ohraničeného ulicami Hrnčiarska, Za hradbami a Bernolákova. Nachádza sa v blízkosti centra mesta v dostupnej vzdialenosti od domova pre seniorov a materskej škôlky. Obnovované ihrisko je bez oplotenia, voľne prístupné z vnútroblokových komunikácií rampami. Ihrisko momentálne pozostáva z dvoch celkov - multifunkčného asfaltového ihriska a detského ihriska s asfaltovým a trávnatým povrchom.

V území sa v blízkosti ihriska nachádza vzrastlá zeleň, ktorá však nezasahuje priamo do riešenej plochy ihriska. Odporúčame však odborne obhliadnuť a posúdiť dreviny v jeho bezprostrednej blízkosti.

Riešený priestor je v ÚPN mesta Pezinok funkčne určený ako obytné plochy bytových domov. Vzhľadom na charakter zóny, okolie nebude mať negatívny vplyv na riešený objekt. Zároveň riešené ihrisko svojou prevádzkou nebude negatívne vplývať na životné a obytné prostredie.

**B. Súhrnná technická správa**

**B1. Udržiavacie práce a úprava povrchov**

Práce pozostávajú z odstránenie poškodeného asfaltového krytu, ktorý je vysokej miere narušený. Sanačné práce na vymedzujúcich múrikoch sa odporúčajú vyhotoviť po vizuálnej kontrole. V súčasnosti sú v značnej miere v dobrej kondícii. Podľa situačného návrhu v časti detskej zóny sa niektoré betónové povrchu budú nahrádzať buď riečnym štrkom alebo mlatom, ako iné dopadové plochy. Pri hlavnom ihrisku delenom ako multifunkčné a pre posilňovanie či fyzioterapiu sa podkladový betón ošetrí, prebrúsi a poslúži ako podklad pre nové vrstvy. Pri rekonštrukcii ihriska sa uvažuje aj s odvodnením, kde sa využíva už existujúci systém, ktorý treba preveriť. K odpadovým vpustiam sa navrhujú odvodňovacie žľaby, ktoré budú osadené do navrhnutých rýh.

**B2. Výstavba a prevádzkovanie stavby**

Prevádzková funkcia bude zabezpečená vlastníkom pozemku, a to mestom Pezinok. Na ihriskách je potrebné zabezpečiť kontrolu v rôznych časových intervaloch. Výstavba bude realizovaná dodávateľsky.

**Dodávateľ stavby je povinný realizovať práce podľa platných STN, EN, technologických, bezpečnostných a výrobných postupov s dodržaním STN a EN.**

**B3. Technické riešenie zón**

**01 Multifunkčné ihrisko**

Výmera ihriska je 426 m2. Na poškodenej asfaltovej ploche bude riešené odstránenie povrchovej vrstvy asfaltu, vyspravenie betónového podkladu (ak bude potrebné). Následne bude aplikovaná vyrovnávajúca vrstva betónovej mazaniny. Ako povrch ihriska je navrhnutý kazetový systém Patmos, ktorý bude inštalovaný na betónové podložie. Povrch je odolný voči počasiu, UV žiareniu, ohňu, hubám a plesniam. Minimalizuje možnosť zranenia hráčov. Povrch je priľnavý, nešmýka sa a absorbuje nárazy. Je dierkový - pôsobí ako drenáž, odvádza vodu a dá sa na ňom hrať do 5 minút po napršaní. Farebné riešenie je tvorené kombináciou farieb RAL 5018 a RAL 5025

Hracie čiary budú vyznačené pre basketbal, volejbal, badminton a futbal.

**Vybavenie ihriska:**

2ks bránka minihádzaná /streetfutbal

2ks basketbalový kôš

2ks univerzálne stĺpiky na volejbal/nohejbal/tenis

**02 Spevnené plochy pod pergolou a na komunikačných líniách**

Na poškodených plochách bude realizované odstránenie povrchovej vrstvy asfaltu. Na betónové podložie bude následne uložená separačná PE fólia, na ktorú bude vylievaná cementobetónová podlaha hr. 70 mm s protišmykovou metličkovou úpravou. Narezané dilatačné škáry budú utesnené PE šnúrou a PU tmelom.

**03 Workoutové ihrisko**

Na poškodenej asfaltovej ploche bude riešené odstránenie povrchovej vrstvy asfaltu, vyspravenie betónového podkladu (ak bude potrebné). Všetky prvky ihriska budú kotvené do betónovej platne. Dopadová plocha bude tvorená gumenou dlažbou Playbrick 1000 x1000 mm v zelenej farbe. Dlažba sa pokladá na sucho. Hrúbka gumenej dlaždice je 70 mm, čo odpovedá kritickej výše pádu 2,5 m.

**Vybavenie workoutovej zóny:**

6ks hrazda 1500

1ks hrazda S

4ks uchop U

1ks rebrina šikmá

1ks rebrina vertikálna

1ks bradlá trojité

1ks lavička s ušami

**04 Fitnes zóna**

Výmera fitnes zóny je 107 m2. Na poškodenej asfaltovej ploche bude riešené odstránenie povrchovej vrstvy asfaltu, vyspravenie betónového podkladu (ak bude potrebné). Všetky prvky ihriska budú kotvené pomocou železných kotviacich prvkov do betónovej platne. Dopadová plocha bude tvorená gumenou dlažbou Playbrick 1000 x1000 mm v zelenej farbe. Dlažba sa pokladá na sucho priamo na betónové podložie. Hrúbka gumenej dlaždice je 45 mm, čo odpovedá kritickej výše pádu 1,6m.

**Vybavenie fitnes zóny:**

1ks stroj na veslovanie

1ks stroj na precvičovanie kĺbov (vekové obmedzenie 14+)

1ks stroj na posilňovanie (vekové obmedzenie 14+)

1ks stroj na precvičovanie chôdze

**05 a 09 Detské ihrisko**

Celková výmera oboch častí je 172m2. V tejto časti budú osadené ihriskové atrakcie pre deti. Všetky prvky budú pevne osadené do zeme prostredníctvom železných kotviacich prvkov do betónového základu. Pred realizovaním základov bude potrebné odinštalovať pôvodné herné prvky, realizovať výkopové práce (strojovo/ručne odstránenie vrstvy hr. 150 mm) a asanovať deliaci múrik a časť asfaltovej plochy. Všetky prvky detského ihriska musia byť certifikované a bezpečné. Dopadovú plochu tvoria vrstvy premývaného okrúhleho riečneho štrku frakcie 4-8mm o hr. 200 mm čo odpovedá kritickej výše pádu do 2 m.

**Vybavenie detského ihriska:**

1 ks herná zostava so šmykľavkou

2 ks pružinová hojdačka

1 ks hojdačka reťazová trojmiestna

1 ks sústava balančných prvkov

**06 a 08 Terasa**

Celková rozloha drevených terás je 47m2.Na výstavbu terás budú použité impregnované dosky zo sibírskeho smrekovca hr. 24 mm, ktoré budú kotvené na podkonštrukčné hranoly 40x70mm z rovnakého materiálu. Podkonštrukčné hranoly budú kotvené priamo do betónového podkladu pomocou kovových konzol . Na zabezpečenie konštrukcie proti vlhkosti bude medzi hranoly a betónový podklad osadená hydroizolačná podložka.

**07 Pieskovisko**

Pieskovisko s rozlohou 7m2 je súčasťou drevenej terasy.Vyhotovené bude z prefabrikovaných dielcov, následne vystlané geotextíliou a prekryté terasovými doskami. Ako nárazová plocha je navrhnutý jemný piesok.

**10 Pergola**

Pergola je umiestnená na spevnenej betónovej ploche. Slúži ako tieniaci prvok oddychovej časti s lavičkami. Kotvenie pergoly je riešené podlahovým úchytom K 301 priamo do betónovej podlahy. Materiál - smrekové drevo ošetrené vákuovo - tlakovou impregnáciou. Možnosť použiť popínavé druhy rastlín na obrastenie konštrukcie.

**Ihriskový mobiliár.**

Pri vstupoch na ihrisko budú umiestnené cyklostojany a informačné tabule s prevádzkovým poriadkom. Lavičky spolu s odpadkovými košmi budú umiestnené pod tieniacou pergolou a na drevených terasách. Navrhujeme dodávku typových certifikovaných prvkov, ktoré spĺňajú požadované parametre na kvalitu a bezpečnosť.

**Vybavenie ihriska - mobiliár:**

3 ks cyklostojan

3 ks informačná tabula

3 ks odpadkový kôš

12 ks lavička

Stavebné práce začnú asanovaním povrchu ihriska do úrovne betónovej podkladnej vrstvy, asanáciou betónových deliacich múrikov a realizáciou prípadných výkopových prác,

Výkopové práce budú realizované ručne. Nasledovať bude sanácia betónových múrikov vymedzujúcich ihrisko pomocou sanačnej reprofilačnej malty s konečným exteriérovým náterom farby RAL 1013 alebo RAL 9001. Vyhotovia sa hrubé objekty stavby a reprofilácia prístupových rámp, po ktorých budú nasledovať dokončovacie práce. Pri rampe sa v časti detského ihriska ukotvia do betónového múrika šikmé madlá vo výške 500 mm. V časti detského ihriska zvážiť osadenie vstupných bránok.

**B4. Umelé osvetlenie a vodné prvky**

Táto štúdia nerieši verejné osvetlenie. Sekundárne a doplnkové osvetlenie je navrhnuté ako súčasť drevenej pergoly. Rovnako s vodné prvky ako fontána na pitie, plochy dažďových záhrad alebo vodná parná brána, sú navrhnuté ideovo. Ich umiestnenie sa viaže k objektu v majetku Mesta Pezinok, bývalá výmenníková stanica.

V Bratislave dňa 6/2019

Ing. arch. Miroslav Kollár